ปิกอัพนั่งมา 8 รีบไปงานศพญาติ ตกร่องถนนเพชรเกษม ตาย 1 บาดเจ็บ 7 
รถกระบะมีคนนั่งมา 8 คนรวมคนขับ บึ่งจากเพชรบุรี จะรีบไปงานศพศพญาติที่สุราษฎร์ เกิดอุบัติเหตุลงร่องถนนเพชรเกษม ช่วงอ.บางสะพาน ประจวบฯ พลิกคว่ำล้อชี้ฟ้า เสียชีวิต 1 ราย บาดเจ็บ 7 คนเวลา 04.38 น. วันที่ 22 กุมภาพันธ์ พ.ต.ท.ณัฐพล ทับทิม สารวัตรสอบสวน พนักงานสอบสวนเวร สภ.บางสะพาน จ.ประจวบคีรีขันธ์ รับแจ้งมีอุบัติเหตุรถยนต์กระบะ พลิกคว่ำตกร่องกลางถนนเพชรเกษม มีผู้บาดเจ็บหลายราย และมีผู้บาดเจ็บติดภายในตัวรถ จึงประสานไปยังเจ้าหน้าที่กู้ชีพเทศบาลตำบลร่อนทอง กู้ชีพ อบต.ชัยเกษม กู้ภัยตำรวจทางหลวง เจ้าหน้าที่กู้ชีพ รพ.บางสะพาน และมูลนิธิสว่างราษฎร์ศรัทธาธรรมสถาน พร้อมรถอุปกรณ์ตัดถ่าง เดินทางไปตรวจสอบจุดเกิดเหตุ เป็นร่องกลางถนน บนถนนเพชรเกษม หลัก กม.375+400 ช่วงโค้งดงไม้งาม ก่อนถึง วัดดงไม้งามประมาณ 500 เมตร พื้นที่ ม.3 ต.ชัยเกษม อ.บางสะพาน จ.ประจวบคีรีขันธ์ พบรถกระบะโตโยต้า วีโก้ สี่ประตู สีดำ ทะเบียน ญม 9138 กรุงเทพมหานคร อยู่ในร่องถนนสภาพพลิกตะแคงคว่ำล้อชี้ฟ้า พบผู้บาดเจ็บหลายราย บางรายติดอยู่ภายในตัวรถ เจ้าหน้าที่ต้องใช้เครื่องตัดถ่างให้ความช่วยเหลือ ก่อนจะเร่งนำส่ง โรงพยาบาลบางสะพาน โดยมีผู้ได้รับบาดเจ็บทั้งสิ้น 8 ราย ประกอบด้วย1. นายเรวัติ ไกรนรา อายุ 53 ปี อยู่บ้านเลขที่ 200 ม.4 ต.เขาพนม อ.เขาพนม จ.กระบี่ (คนขับรถคันเกิดเหตุ)2. น.ส.พชรวรรณ์ แก้วบัวสังข์ อายุ 49 ปี ชาว อ.ควนเนียง จ.สงขลา3. น.ส.สุปราณี คงระมัด อายุ 33 ปี ชาว อ.ควนเนียง จ.สงขลา4. นางประทุม นิลเพชร อายุ 64 ปี ชาว อ.เวียงสระ จ.สุราษฎร์ธานี5. นายวิชัย เผือกภูมิ อายุ 61 ปี ชาว อ.เวียงสระ จ.สุราษฎร์ธานี6. นางพวงพยอม จันทร์พัฒน์ อายุ 67 ปี ชาว อ.ดอนสัก จ.สุราษฎร์ธานี7. น.ส.จินตนา ผิวคำ อายุ 34 ปี ชาว อ.เวียงสระ จ.สุราษฎร์ธานี (ถูกส่งตัวต่อไปร้กษายัง รพ.ประจวบฯ)8. นางสมใจ นนทฤทธิ์ อายุ 72 ปี อยู่บ้านเลขที่ 3/10 ม.7 ต.เขานิพันธ์ อ.เวียงสระ จ.สุราษฎร์ธานี เสียชีวิตระหว่างนำส่ง รพ.จากการสอบสวนเบื้องต้น ทราบว่า รถคันดังกล่าว มีนายเรวัติ ไกรนรา เป็นคนขับรถ โดยมีคนนั่งมากับรถทั้งสิ้น 8 คนรวมคนขับ เดินทางจาก จ.สุราษฎร์ธานี เพื่อมาประชุมที่ จ.เพชรบุรี และภายหลังจากเสร็จสิ้นจากการประชุมเมื่อช่วงบ่ายวันที่ 21 ก.พ. มีแผนที่จะเดินทางกลับ จ.สุราษฎร์ธานี ในเช้าวันรุ่งขึ้น คือ วันที่ 22 ก.พ. แต่เนื่องจากจะต้องรีบกลับไปงานศพญาติที่ จ.สุราษฎร์ธานี จึงมีการเปลี่ยนแผนการเดินทาง โดยออกเดินทางจาก จ.เพชรบุรี ในช่วงค่ำวันที่ 21 ทันที เมื่อขับมาถึงที่เกิดเหตุ ซึ่งเป็นทางตรงก่อนถึงโค้งดงไม้งาม คาดว่าคนขับน่าจะมีอาการเหนื่อยล้าจากการขับรถทำให้มีอาการวูบหลับใน จนทำให้รถเสียหลักตกลงไปในร่องกลางถนน ส่งผลให้มีผู้เสียชีวิตและผู้บาดเจ็บหลายราย เบื้องต้นเจ้าหน้าที่ได้เก็บรวบรวมหลักฐานในที่เกิดเหตุ ก่อนจะสอบปากคำผู้บาดเจ็บเพิ่มเติม เพื่อหาสาเหตุที่แท้จริงของอุบัติเหตุครั้งนี้ต่อไป
รถกระบะมีคนนั่งมา 8 คนรวมคนขับ บึ่งจากเพชรบุรี จะรีบไปงานศพศพญาติที่สุราษฎร์ เกิดอุบัติเหตุลงร่องถนนเพชรเกษม ช่วง อ.บางสะพาน ประจวบฯ พลิกคว่ำล้อชี้ฟ้า เสียชีวิต 1 ราย บาดเจ็บ 7 คน 
ปิกอัพตกถนน,อุบัติเหตุ ประจวบ,อุบัติเหตุ บางสะพาน,หลับในตกถนน,ข่าวทั่วไป